Az igazságszolgáltatási rendszer komoly kihívásokkal néz szembe a hatékonyság terén. Az elsőfokú bíróságokon a polgári, kereskedelmi és közigazgatási ügyek eldöntéséhez szükséges idő (2018-ban 737 nap, míg 2017-ben 1118 nap) továbbra is az egyik leghosszabb az EU-ban. A közigazgatási bíráskodásban az első fokon megfigyelhető hatékonyságnövekedés tükröződött az eljárások hosszának csökkenésében (2018-ban 487 nap, szemben a 2017. évi 2 162 nappal) és a magasabb lezárási arányban (2018-ban körülbelül 219 %, szemben a 2017. évi 74 %-kal). Ugyanakkor az utolsó fokon továbbra is rendkívül hosszúak az eljárások (2018-ban 2 156 nap). A 2020. évi európai szemeszter keretében tett fent említett ajánlás is felvetette, hogy fokozni kell az igazságszolgáltatási rendszer hatékonyságát .

Az igazságszolgáltatási rendszerre a digitalizáció szinte teljes hiánya jellemző. Az igazságszolgáltatási rendszerrel kapcsolatban nagyon kevés információ áll a közvélemény rendelkezésére. Továbbá nem érhetők el elektronikus információk az ügyekben elért haladásról, és nincs elektronikus ügyviteli rendszer. A 2020. évi európai szemeszter is foglalkozott ezzel a kérdéssel, és ajánlást tett az igazságszolgáltatási rendszer digitalizációjának fejlesztésére. Az elektronikus bírósági igazgatási rendszer bevezetése a folyamatban lévő reformok egyik fő célkitűzése. Ugyanakkor a végrehajtása és a kapcsolódó közbeszerzési eljárások terén 2017 óta késedelmek figyelhetők meg. Eközben elkészült és valamennyi polgári nyilvántartásban és a Legfelsőbb Bíróságon is telepítésre került egy olyan elektronikus mininyilvántartás, amely lehetővé teszi a kérelmek hatékonyabb feldolgozását, amíg nem kerül sor az e-igazságszolgáltatási rendszer teljes körű végrehajtására. Ebben az összefüggésben meg kell jegyezni, hogy a Legfelsőbb Bíróság bejelentette a bírósági eljárások felfüggesztését – a sürgős esetek kivételével – a Covid19-világjárványra válaszul adott szükséghelyzeti intézkedések részeként. 2020. május 4-től fokozatosan újra megkezdődnek a bírósági eljárások.

Centre for Media Pluralism and Media Freedom (2020), Médiapluralizmus Monitor, 2020. https://cmpf.eui.eu/media-pluralism-monitor/mpm-2020/

CEPEJ (2018), Study on the functioning of judicial systems in the EU Member States (Tanulmány az uniós tagállamok igazságszolgáltatási rendszereinek működéséről).

Ciprusi kormány (2020), Ciprus észrevétele a 2020. évi jogállamisági jelentéshez.

Ciprusi Köztársaság (2020), A Ciprusi Köztársaság hatóságainak válasza „A ciprusi MC Digital Media hírügynökség épülete elleni csőbombatámadás” című riasztásra.

CIVICUS, Monitor tracking civic space. Ciprus. https://monitor.civicus.org/country/cyprus/

Európai Bizottság (2018), Functional review of the courts system of Cyprus (A ciprusi bírósági rendszer funkcionális felülvizsgálata). http://www.supremecourt.gov.cy/judicial/sc.nsf/All/4F4B016078A6DA93C22583BD003D9CDB?OpenDocument

Európai Bizottság (2019), Creation of Objective Criteria for the recruitment and promotion of Judges in Cyprus (A bírák toborzására és előléptetésére vonatkozó tárgyilagos követelmények kidolgozása Cipruson).

Európai Bizottság (2019, 2020), Az EU igazságügyi eredménytáblája.

Európai Bizottság (2020), Country report Cyprus (Országjelentés – Ciprus) (SWD(2020) 512 final).

Európai Nonprofit Jogi Központ, A more progressive NGO Law adopted in Cyprus (Haladóbb szellemű NGO-jogszabály elfogadása Cipruson). https://ecnl.org/republic-cyprus-adopted-progressive-ngo-law/

Európai Programok Főigazgatósága, Koordináció és Fejlesztés – Európa, 2020, Ciprus, Nemzeti reformprogram.

GRECO (2016), Negyedik értékelési kör. A parlamenti képviselőket, bírákat és ügyészeket érintő korrupció megelőzése. Értékelő jelentés. Ciprus.

GRECO (2018), Negyedik értékelési kör. Az országgyűlési képviselőket, bírákat és ügyészeket érintő korrupció megelőzése. Megfelelőségi jelentés. Ciprus.

Kommunikációs Főigazgatóság (2019), Az Eurobarométer 482. sz. gyorsfelmérése: A vállalkozások korrupcióhoz való hozzáállása az EU-ban.

Kommunikációs Főigazgatóság (2020), Az Eurobarométer 502. sz. tematikus felmérése: Korrupció.

OECD, (2019), Indicators of Regulatory Policy and Governance – Cyprus (A szabályozási politika és kormányzás mutatói – Ciprus). http://www.oecd.org/gov/regulatory-policy/indicators-of-regulatory-policy-and-governance-2019-cyprus.pdf

Riporterek Határok Nélkül (2020), globális sajtószabadsági index.

Transparency International (2019), korrupcióérzékelési index.

Virtuális országlátogatás Cipruson a 2020. évi jogállamisági jelentéssel összefüggésben.